Қаңтар айында 21 мыңнан астам алматылық түлек ҰБТ тапсырды
DATE: 11:50, 14 Ақпан 2024 | GMT +5
TITLE: Қаңтар айында 21 мыңнан астам алматылық түлек ҰБТ тапсырды
URL: https://kaz.inform.kz/news/kantar-ayinda-21-minnan-astam-almatilik-tulek-ubt-tapsirdi-0bba29/
META: DATE: 11:50, 14 Ақпан 2024 | GMT +5
TOTAL WORDS: 136
AUTHOR(S):
TEXT: Бұл туралы Алматы қаласының өңірлік коммуникациялар қызметінің онлайн брифингі барысында ҚР Ғылым және жоғары білім министрлігінің Ұлттық тестілеу орталығы директорының орынбасары Наужан Дидарбекова мәлімдеді. Спикердің сөзінше, ҰБТ-да шекті балды 81%-ға жуық талапкер жинады. Бұл республика бойынша нәтижеден 2 балға жоғары. Ең жоғары балл – 134. «2024 жылғы қаңтар ҰБТ-сының қорытындысы бойынша талапкерлер «Оқу сауаттылығы» пәнін өте жақсы тапсырды. Орташа есеппен, сұрақтардың 78%-ына дұрыс жауап берілген. Ал «Физиканы» тапсырған талапкерлер тек 36%-ы тапсырманы дұрыс орындаған, олар үшін «Салыстырмалылық теориясының элементтері» тақырыбы қиын болды», - деді Наужан Дидарбекова. Айтуынша, ерекше білім беру қажеттіліктері бар оқуға түсушілер үшін қолайлы жағдай жасаудың арқасында қаңтар ҰБТ-сына 41 бала қатысты. Алматыда қаңтар айында 21 мыңнан астам адам ҰБТ тапсырды. Айта кетейік, бұған дейін қаңтар айында 134 мыңға жуық талапкер ҰБТ тапсырғанын жазған болатынбыз. Сондай-ақ талапкерлерге ҰБТ уақытын еске салатын SMS-хабарлама жолданатыны хабарланды
